Ixef n teẓri icud ɣer snat n tmiḍranin, tasnalɣa akked tseddast, deg tazwara ad d-nefk tibadutin n kra n tmiḍranin i yerzan asentel am yidles, tarrayt, tuddsa, daɣen ad nexdem azenziɣ yerzan tuddsa akked tarrayt, ad d-nesbadu awal imɣan n tujjya, ad nemmeslay ɣef tesnalɣa d wayen icudden ɣur-s am unagraw n umyag ad naf deg-s amyag, amatar udmawan d ufeggag aneggaru-a yebḍa ɣef uẓar d uskim, ad d-nessegzi timeẓra n umyag. Ma nuɣal ɣer unagraw n yisem ad nefk kra n tbadutin icudden ɣur-s akked ticraḍ-is tigejdanin am tewsit i yebḍan ɣef umalay d wunti, amḍan yebḍan ɣef wasuf d usget, d waddad ilelli d umaruz.